Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 704/14/5502	Čadca, 7.11.2014
EEČ : 2-37-243-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov v štádiu pokusu podľa § 14 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 190,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX 30,00 €
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom XXXXX pod spisovou značkou XXXXX
Skutková veta:
dňa 29.7.2014 v čase okolo 22:05 hod., po tom ako prišiel k vchodovým plastovým dverám do predajne XXXXX a rozbil dvojitú sklenenú výplň na vchodových plastových dverách predajne, pokúsil sa vojsť do predajne a odcudziť alkohol a cigarety,  čo sa mu však nepodarilo, nakoľko bol vyrušený prítomnými svedkami, čím svojím konaním spôsobil poškodenému XXXXX rozbitím sklenej výplne škodu v sume 190 €. 
Právna veta:
pretože sa schválil zmier medzi obvineným a poškodeným

Odôvodnenie: 
	Uznesením povereného príslušníka XXXXX zo dňa 29. júla 2014 bolo podľa § 199 ods. 1 Trestného poriadku začaté trestné stíhanie a následne dňa 30. júla 2014 podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. a) Trestného zákona v štádiu pokusu podľa § 14 Trestného zákona na tom skutkovom základe, ako je uvedené vo výrokovej časti predmetného uznesenia

	Podľa § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry pe¨ľažnú sumu určenú konkrétnemu adresátovi na všeobecne prospešné účely, a táto pe¨ľažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Prečinu krádeže podľa § 212 ods. 2 písm. a) Tr. zák. sa dopustí ten, kto si prisvojí cudziu vec tým, že sa jej zmocní a čin spácha vlámaním, za čo sa potrestá trestom odňatia slobody až na dva roky.

	Podľa § 14 odsek 1 Trestného zákona pokus trestného činu je konanie, ktoré bezprostredne smeruje k dokonaniu trestného činu, ktorého sa páchateľ dopustil v úmysle spáchať trestný čin, ak nedošlo k dokonaniu trestného činu.

	Podľa § 14 odsek 2 Trestného zákona pokus trestného činu je trestný podľa trestnej sadzby ustanovenej na dokonaný trestný čin.

	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený XXXXX uzatvoril dňa 20. októbra 2014 s poškodeným XXXXX, prostredníctvom probačného a mediačného úradníka Okresného súdu v Čadci, dohodu o zmieri, v rámci ktorej obvinený XXXXX vyhlásil, že spáchal skutok tak ako je uvedené vo výrokovej časti tohto uznesenia, pričom skutok napĺňa znaky skutkovej podstaty prečinu krádeže podľa § 212 ods. 2 písm. a) Trestného zákona v štádiu pokusu podľa § 14 Trestného zákona.
 
	Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný a napokon dňa 31. októbra 2014 poukázal na účet Okresnej prokuratúry v Čadci peňažnú sumu vo výške 60,-€, určenú na všeobecne prospešné účely pre XXXXX 30,00 € a na peňažnú pomoc obetiam trestnej činnosti v sume 30,00 €. Táto suma je primeraná závažnosti spáchaného trestného činu. 

	Obvinený XXXXX svojho konania úprimne oľutoval, poškodenému sa ospravedlnil, spôsobenú škodu mu uhradil v celom rozsahu a poškodený si v trestnom konaní voči obvinenému neuplatnil žiadny iný nárok na náhradu škody spôsobenej trestným činom

	Obvinený a poškodený s týmto spôsobom vybavenia veci vyslovili súhlas. 
	
	Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené ako i na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia a podľa § 220 ods. 1 Trestného poriadku som schválila zmier medzi obvineným XXXXX a poškodeným XXXXX a následne som podľa § 215 ods. 1 písm. g) Trestného poriadku zastavila trestné stíhanie proti obvinenému XXXXX.

Poučenie: 
Proti tomuto uzneseniu sťažnosť nie je prípustná

JUDr. Monika Koteková
prokurátorka